Public procurement notice: Contract Notice
Published: 2023-03-08
Buyer: Københavns Kommune, Teknik- og Miljøforvaltningen
Country: DK
Contract type: Services
Procedure: Open procedure
CPV classification: 71000000 | 71300000 | 71311000: Civil engineering consultancy services | 71313400
Submission deadline: 2023-04-11
Award criteria: The most economic tender

Technical requirements: Opgaven omfatter totalrådgivning til etablering af kunstgræsbaner i Hekla Park. Opgaven er nærmere beskrevet nedenfor i afsnit II.2.4) og i udbudsmaterialet.
Københavns Kommune, Teknik- og Miljøforvaltningen (TMF) skal planlægge og gennemføre et anlægsprojekt, som indbefatter konvertering af det fulde areal, hvor der i øjeblikket er almindelige græsbaner til kunstgræs. En sådan løsning giver større fleksibilitet i disponering af arealet, da kunstgræsset kan opstreges løbende og disponeres til skiftende behov for banestørrelser. Desuden giver muligheden for omplacering af baner en mere ensartet slitage på underlaget, hvilket forøger græstæppets levetid.
Arealets omfang og muligheden for fleksibel benyttelse vil betyde en væsentlig kapacitetsforøgelse, der i højere grad vil kunne bidrage til en fremtidssikring af kapacitetsbehovet i forbindelse med byudviklingen i området. Der er desuden tale om en innovativ løsning, hvor erfaringerne vil kunne bruges til etablering af tilsvarende løsninger på andre af byens idrætsanlæg.
Arealet, som skal konverteres til kunstgræs, ligger på en gammel losseplads, hvilket stiller store krav til såvel jordhåndtering som stabilisering af kunstgræsset. I forbindelse med projekteringen skal det belyses, hvilke myndighedstilladelser, der skal indhentes (evt. §19-tilladelse og §8-tilladelse).
Sammen med etablering af kunstgræsbanerne skal der endvidere etableres lys samt et depotskur for driften.
Opgaven angår totalrådgivning med henblik på at udarbejde forslag til såvel etablering af kunstgræsbaner samt lys.
Opgaven omfatter projektforslag, myndighedsprojekt (Hekla Park ligger i et fredet område), udbudsprojekt, evt. udførelsesprojekt, samt projektopfølgning og fagtilsyn.
•	Tilbudsgiver skal have en årsomsætning på minimum 5,0 mio. kr. i det seneste regnskabsår eller som gennemsnit i de tre seneste disponible regnskabsår.
•	Tilbudsgiver skal have en egenkapital på minimum 1,0 mio. kr. i det senest offentliggjorte årsregnskab.
Tilbudsgiver skal til brug for ovenstående vurdering udfylde de relevante oplysninger i ESPD del IV afsnit B.
•	Tilbudsgiveren skal fremlægge 2 referencer på rådgivning og projektering af anlægsprojekter, der omfatter etablering af kunstgræsbaner, inkl. banebelysning.
Referenceprojekter skal være udført inden for de seneste 5 år, hvilket vil sige, at opgaven ikke må være afsluttet for mere end 5 år siden beregnet fra tilbudsfristen. Med afsluttede opgaver forstås i denne sammenhæng opgaver, hvor der er afleveret udbudsprojekt. Baggrunden for, at perioden for udførelsen af referencer er udvidet fra 3 til 5 år, er at TMF ønsker at sikre tilstrækkelig konkurrence på opgaven, da antallet af projekter med udførelse af kunstgræsbaner er begrænset.
Tilbudsgiveren kan højst oplyse 2 referencer til dokumentation for opfyldelse af mindstekrav. Hvis tilbudsgiveren afleverer mere end 2 referencer, vil TMF alene se på de første 2 referencer.
Til beskrivelse af tilbudsgiverens tekniske og faglige formåen, kan tilbudsgiver aflevere udfyldt referenceliste med evt. referenceblade eller lignende bilag, der beskriver de efterspurgte oplysninger. Hvis tilbudsgiveren vedlægger referencerne i en selvstændig referenceliste, bedes tilbudsgiveren tydeligt anføre, hvilke referencer der opfylder hvilke mindstekrav.
Referenceliste inklusive bilag kan uploades under afleveringskravet ”Supplerende filer” på Dalux i én samlet pdf-fil.